6. ΝΟΜΟΘΕΤ. ΔΙΑΤΑΓΜΑ υπ’ αριθ. 3855  της 7/10 Οκτ. 1958 Περί τρόπου προσλήψεως και μισθοδοσίας του διδακτικού προσωπικού των Ιδιωτικών Εκπαιδευτηρίων. Άρθρ.1.-1.Η επιλογή του διδακτικού προσωπικού των Ιδιωτικών Εκπαιδευτηρίων γίνεται υπό των Ιδιοκτητών αυτών εκ των εχόντων τα υπό των κειμένων διατάξεων καθοριζόμενα προσόντα. 2.Ο οικείος Επιθεωρητής εγκρίνει τελικώς τους διορισμούς των εχόντων εκ των προτεινομένων τα προσόντα και κοινοποιεί αυτούς προς τους ενδιαφερομένους και το προτείνον σχολείον μέχρι 15 Σεπτεμβρίου το βραδύτερον, υποβάλλει δε εις το Υπουργείον (Δ/νσιν Ιδιωτικής Εκπαιδεύσεως) ονομαστικήν κατάστασιν του εις έκαστον σχολείον διοριζομένου προσωπικού, εμφαίνουσαν την ειδικότητα εκάστου, τον βαθμόν και τον αριθμόν ωρών διδασκαλίας. 3.Οι κατά τα ανωτέρω γινόμενοι διορισμοί ισχύουν επί τριετίαν τουλάχιστον, εφ’ όσον το σχολείον συνεχίζει την λειτουργίαν του. Άρθρ.2.-1.Ο Διευθυντής των Ιδιωτικών Γυμνασίων δια τα σχολεία τα λειτουργούντα με τας τρεις πρώτας τάξεις δέον να έχη τον βαθμόν του Καθηγητού και τριετή τουλάχιστον προϋπηρεσίαν. Δια τα λειτουργούντα με περισσοτέρας των τριών τάξεις τον βαθμόν του Α/θμίου Καθηγητού και δια τα λειτουργούντα με όλας τας τάξεις ή τινάς τούτων μεταξύ των οποίων και την ΣΤ΄ τάξιν εξαταξίου βαθμόν Βοηθού Γυμνασιάρχου τουλάχιστον. (Αντί των σελ. 553-556,01) Σελ.553(α) Τεύχος 465-Σελ.115 Προσωπικό Ιδιωτικών Εκπαιδευτηρίων 32.Ζ.β.4-6 2.Οι ιδιοκτήται των ιδιωτικών Γυμνασίων υποχρεούνται να προσλαμβάνουν δια τας τρεις ανωτέρας τάξεις των σχολείων των μόνον Α/θμίους Καθηγητάς. Αν όμως δεν είναι δυνατή η εξεύρεσις Α/θμίου Καθηγητού βεβαιουμένη υπό του οικείου Επιθεωρητού, επιτρέπεται η πρόσληψις και δια τας τάξεις ταύτας καθηγητών κεκτημένων επταετή τουλάχιστον προϋπηρεσίαν εν ιδιωτικοίς ή δημοσίοις σχολείοις Μέσης Εκπαιδεύσεως. 3.Το σύνολον των ωρών διδασκαλίας των συνταξιούχων, των δημοσίων εκπαιδευτικών, λειτουργών, των λοιπών δημοσίων υπαλλήλων και των υπαλλήλων Νομικών Προσώπων Δημοσίου ή Ιδιωτικού Δικαίου δεν δύναται να υπερβαίνη το 1/4 των διδακτικών ωρών υπολογιζομένων κεχωρισμένως δια τας τρεις ανωτέρας και τρεις κατωτέρας τάξεις. 4.Οι εκ των Δημοσίων Εκπαιδευτικών Λειτουργών, λοιπών δημοσίων υπαλλήλων και υπαλλήλων Νομικών Προσώπων προερχόμενοι Εκπαιδευτικοί λειτουργοί ιδιωτικών γυμνασίων δεν δύνανται να υπερβαίνουν τας 32 ώρας εβδομαδιαίας εργασίας, συνυπολογιζομένων και των ωρών εργασίας εν ταις εξ ων προέρχονται θέσεσι. Άρθρ.3.-1.Αι αποδοχαί του διδακτικού προσωπικού των ιδιωτικών σχολείων παρακολουθούν τας αποδοχάς μετά των πάσης φύσεως επιδομάτων (πολυετίας, ευδοκίμου παραμονής εν τω αυτώ βαθμώ, ακριβείας ειδικού επιδόματος κλπ.) ως και τας εκάστοτε αυξομοιώσεις των εν ενεργεία ομοιοβάθμων των δημοσίων εκπαιδευτικών λειτουργών. 2.Το διδακτικόν προσωπικόν των Ιδιωτικών σχολείων έχει τας αυτάς υποχρεώσεις προς το σχολείον εις ο εργάζεται, τας οποίας έχει και το διδακτικόν προσωπικόν των δημοσίων σχολείων. 3.Αι αποδοχαί του διδακτικού προσωπικού των ιδιωτικών εκπαιδευτηρίων κατατίθενται υπό των ιδιοκτητών των ιδιωτικών εκπαιδευτηρίων την 25ην εκάστου μηνός παρά τω πλησιεστέρω υποκαταστήματι της Εθνικής Τραπέζης εξ ης εισπράττονται υπό των δικαιούχων. 